Azərbaycan Respublikası Ekologiya və Təbii Sərvətlər Nazirliyinin 2023-cü il 13 fevral tarixli 126/Ü nömrəli Əmri ilə təsdiq edilmişdir.

## Azərbaycan Respublikası Ekologiya və Təbii Sərvətlər Nazirliyinin 3 s aylı Regional Ekologiya və Təbii Sərvətlər İdarəsi haqqında

# ƏSASNAMƏ

- 1. Ümumi müddəalar

1.1. 3 s aylı Regional Ekologiya və Təbii Sərvətlər İdarəsi (bundan sonra - İdarə ) Azərbaycan Respublikası Ekologiya və Təbii Sərvətlər Nazirliyinin (bundan sonra - Nazirlik) 2018-ci il 09 iyul tarixli 440 /ü nömrəli Əmri ilə yaradılmışdır. 1.2. İdarənin xidməti ərazisi Şirvan şəhəri, Hacıqabul, Neftçala, Salyan, Saatlı, Sabirabad, İmişli və Biləsuvar inzibati rayonlarını əhatə edir. 1.3. İdarə öz xidməti ərazisində , o cümlədən Xəzər dənizinin bu zonaya aid hissəsində ətraf mühitin mühafizəsi, təbii ehtiyatların monitorinqi və təbii ehtiyatlardan səmərəli istifadə olunması sahəsində sahələrarası idarəetməni və dövlət nəzarətini həyata keçirən səlahiyyətli orqandır. 1.4. İdarə xidməti ərazisində atmosfer havasının, su hövzələrinin, torpağın, yerin təkinin, yeraltı və yerüstü təbii sərvətlərin, faunanın (o cümlədən balıq və digər su bioresurslarının), floranın (o cümlədən yaşıllıqların), xüsusi mühafizə olunan təbiət ərazilərinin mühafizəsi, istifadəsi sahəsində qanunvericiliyin tələblərinə riayət olunmasına nəzarət, eləcə də ətraf mühitin ekoloji vəziyyətin, təbii və antropogen təsirlər nəticəsində gedən proseslərin monitorinqi, qiymətləndirilməsi, proqnozlaşdırılması, eləcə də ekoloji maarifləndirmə sahəsində (bundan sonra - müvafiq sahə) Azərbaycan Respublikasının normativ hüquqi aktlarının və tərəfdar çıxdığı beynəlxalq müqavilələrin müddəalarına riayət edilməsinə dövlət nəzarətinin həyata keçirilməsində iştirak edən, Azərbaycan Respublikasının Ekologiya və Təbii Sərvətlər Nazirliyinin (bundan sonra - Nazirlik) strukturuna daxil olan qurumdur. 1.5. İdarə ətraf mühitin mühafizəsi və təbiətdən səmərəli istifadənin təşkilinə, təbii ehtiyatlarının bərpası və qorunması sahəsində vəziyyətə, bu sahədə vahid dövlət siyasətinin həyata keçirilməsinə görə Nazirli k qarşısında məsuliyyət daşıyır. 1.6. İdarə öz fəaliyyətində Azərbaycan Respublikasının Konstitusiyasını, qanunlarını, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, digər normativ hüquqi aktları, Azərbaycan Respublikası Ekologiya və Təbii Sərvətlər Nazirliyinin əmrlərini və bu Əsasnaməni rəhbər tutur. 1.7. İdarə öz vəzifələrini yerinə yetirərkən və hüquqlarını həyata keçirərkən dövlət və yerli özünüidarəetmə orqanları, vətəndaş cəmiyyəti institutları ilə, habelə hüquqi və fiziki şəxslərlə qarşılıqlı əlaqədə fəaliyyət göstərir.

- 1.8. İdarə, öz səlahiyyətlərinə aid məsələlərlə əlaqədar məhkəmələrdə çıxış edir, müvafiq prosessual hüquq və vəzifələri həyata keçirir.
- 1.9. İdarənin maliyyələşdirilməsi Azərbaycan Respublikasının dövlət büdcəsi, fondlar və qanunda nəzərdə tutulan digər mənbələr hesabına həyata keçirilir.

1.10. İdarə müstəqil balansa, qanunvericiliyə uyğun sərəncamında olan dövlət əmlakına, xəzinə və bank hesablarına, üzərində Azərbaycan Respublikasının Dövlət gerbinin təsviri, Nazirliyin və öz adı əks olunmuş möhürə, müvafiq ştamplara və blanklara malikdir. 1.11. İdarə Şirvan şəhərində yerləşir.